اسلام همکارلیک تشکیلاتی افغانستانده گی تامانلرگه تینچ لیک نینگ اورنه تیلیشی اوچون کینگ کولملی دیالوگ چقیریغی قیلدی.
اسلام همکارلیک تشکیلاتی سعودی عربستان نینگ طلبی گه بناً افغانستانده گی وضعیت نی تیلگه آلیش مقصدی بیلن دایمی نماینده لر مقیاسیده جده ده جلسه اوتکزدی.
جلسه نینگ یاپیش اعلامیه سیده افغانستان خلقیدن نماینده لیک قیلووچی تامانلرگه تینچلیک نینگ اورنه تیلیشی اوچون کینگ کولملی دیالوگ چقیریغی قیلیندی.
مذکور اعلامیه ده عیندمده اسلام همکارلیک تشکیلاتی باش منشی لیگیدن یوقاری سویه لی بیر هیئت نینگ افغانستانگه جونه تیلیشی "تشکیلات نینگ افغانستانده تینچلیک و برقرارلیک بیلن ملی کیلیشوونی قوللب – قوتله گن لیگی" بوییچه پیام نینگ ییتکزیلیشی خواهلندی.
اسلام همکارلیک تشکیلاتی، افغانستان نینگ قیته دن تروریستلر اوچون خوفسیز پناهگاهی بولمس لیگی اوچون اولکه ده گی ینگی باشقروو بیلن خلق ارا همجمعیت گه بیرگه لیکده ایشلش چقیریغی قیلدی.
15 آگستده پایتخت کابل نی اوگیریب آلگن طالبان، جمهور باشلیغی اشرف غنی نینگ اولکه نی ترک ایتیب چیقیشی و حکومت کوچلری نینگ پایتختدن چیقیب کیتیشی بیلن شهرنی اوروش قیلمه ی قولگه کیریتیب آلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
